Mestská časť Košice - Staré Mesto, Hviezdoslavova č. 7, Košice

					S p r á v a 
	o kontrolnej činnosti miestnej kontrolórky mestskej časti Košice -  Staré Mesto 
	za obdobie od konania predchádzajúceho riadneho rokovania Miestneho  
            zastupiteľstva mestskej časti Košice - Staré Mesto 

Určené:	k rokovaniu Miestneho zastupiteľstva mestskej časti Košice - Staré Mesto 
		dňa 15. decembra 2011

Predkladá:	Ing. Jana Krásniková
		miestny kontrolór MČ 

Spracoval:	Ing. Jana Krásniková
		miestny kontrolór MČ 

N á v r h    n a   u z n e s e n i e : 

Miestne zastupiteľstvo mestskej časti Košice - Staré Mesto

1/ berie na vedomie
    Správu o kontrolnej činnosti miestnej kontrolórky mestskej časti Košice - Staré  
    Mesto za obdobie od konania predchádzajúceho riadneho rokovania Miestneho 
    zastupiteľstva mestskej časti Košice - Staré Mesto 

1/ Kontrola zamestnancov MŠ a ŠJ Rumanova č. 4, v Košiciach vykonaná v zmysle § 12  
    ods. 2 písmeno k/ zákona číslo 124/2006 Z.z. o bezpečnosti a ochrane zdravia pri  
    práci v  znení neskorších predpisov
	V súlade s § 12 ods. 2 písmeno k/ zákona číslo 124/2006 Z.z. o bezpečnosti a ochrane zdravia pri práci v znení neskorších predpisov, bola vykonaná náhodná kontrola v preddavkovej organizácií Materská škola Rumanova č. 4, Košice, účelom ktorej bolo overiť, či jednotliví zamestnanci v pracovnom čase nie sú pod vplyvom alkoholu. 
	Kontrolu vykonala miestna kontrolórka mestskej časti spolu s referentom BOZP Miestneho úradu Košice Staré Mesto. 
	Kontrola bola vykonaná priamo v materskej škole dňa 21.09.2011, v čase od 13.55 hod. 
	Kontrola prítomnosti alkoholu v dychu bola vykonaná digitálnym alkoholovým testerom. 
	Kontrole bolo podrobených celkom 8 zamestnancov - zamestnanci materskej školy a školskej jedálne, ktorí boli prítomní na pracovisku /aj podľa evidencie dochádzky/. 
	Vykonanou dychovou skúškou nebolo zistené požitie alkoholických nápojov u žiadneho zamestnanca predškolského zariadenia. 
	Z kontroly bol vyhotovený záznam. 

2/ Následná finančná kontrola tvorby a čerpania sociálneho fondu mestskej časti Košice  
    - Staré  Mesto   
	V súlade s plánom kontrolnej činnosti bola vykonaná v období od 24.09.2011 do 05.10.2011 následná finančná kontrola tvorby a čerpania sociálneho fondu mestskej časti Košice - Staré Mesto. 
	Cieľom kontroly bolo overiť dodržiavanie a uplatňovanie zákona číslo 152/1994 Z.z. o sociálnom fonde v znení neskorších predpisov a súvisiacich interných noriem mestskej časti. 
	Kontrola bola vykonaná v zmysle zákona číslo 502/2001 Z.z. o finančnej kontrole a vnútornom audite v znení neskorších predpisov. 

	Kontrolovaný subjekt: 
- Miestny úrad mestskej časti Košice - Staré Mesto, Mestská krytá plaváreň, materské školy 
  a školské jedálne pri materských školách bez právnej subjektivity. 

	Kontrolované obdobie: 
- obdobie od 01.01.2011 do 31.08.2011. 
	Kontrolované doklady: 
- výpisy z účtu sociálneho fondu, 
- prvotné účtovné doklady o príjmoch a výdavkoch sociálneho fondu, 
- hlavná kniha za kontrolované obdobie, 
- mzdové zostavy pre tvorbu sociálneho fondu za kontrolované obdobie, 
- kolektívna zmluva na rok 2011 medzi Základnou odborovou organizáciou SLOVES pri 
  MÚ MČ Košice - Staré Mesto a  vedením MČ Košice - Staré Mesto, 
- kolektívna zmluva na rok 2011 medzi Radou ZO OZ PŠaV Košice II - Materské školy  - 
  neprávne subjekty a vedením MČ Košice - Staré Mesto, 
- zásady tvorby a čerpania sociálneho fondu ku kolektívnym zmluvám, 
- rozpočet príjmov a výdavkov sociálneho fondu. 

					-2-
	Vykonanou kontrolou bolo  odsúhlasené: 
-  mesačný prídel do sociálneho fondu, ktorý sa vykonáva mesačne, súbežne s poukázaním  
   miezd  a príslušných odvodov, vrátane odvodu do sociálneho fondu, náväzne na  
  vymeriavací základ súhrnu hrubých miezd v zmysle ustanovenia § 118 Zákonníka práce a §  
  4 ods. 1 zákona číslo 152/1994 Z.z. o sociálnom fonde v znení neskorších predpisov -  
  samostatne pre zamestnancov miestneho úradu a krytej plavárne a samostatne pre  
  zamestnancov materských škôl bez právnej subjektivity a ich školských jedálni,  
- použitie prostriedkov sociálneho fondu v zmysle platných kolektívnych zmlúv a zásad 
   platných pre tvorbu a čerpanie prostriedkov sociálneho fondu, 
- vypracovanie rozpočtov tvorby a čerpania sociálneho fondu na rok 2011, 
- čerpanie prostriedkov sociálneho fondu za kontrolované obdobie, 
-  vedenie prostriedkov sociálneho fondu na osobitnom účte, 
- účtovné stavy prostriedkov sociálneho fondu vykazované v účtovníctve k 31.08.2011,  
- účtovné doklady preukazujúce pohyby finančných prostriedkov na účtoch sociálneho fondu. 
	Záverom uvádzam, že vykonanou kontrolou nebolo zistené porušenie ustanovení zákona číslo 152/1994 Z.z. o sociálnom fonde v znení neskorších predpisov, ako aj súvisiacich interných noriem mestskej časti, platných pre tvorbu a čerpanie finančných prostriedkov sociálneho fondu v kontrolovanom období. 
	Ustanovenia kolektívnych zmlúv pre rok 2011 sú dodržiavané vrátane schválených zásad použitia prostriedkov sociálneho fondu. 
	Účtovné doklady súvisiace s tvorbou a čerpaním prostriedkov sociálneho fondu obsahujú predpísané náležitosti v zmysle zákona číslo 431/2002 Z.z. o účtovníctve v znení neskorších predpisov. 
	Vzhľadom na kontrolné zistenia, z kontroly bol vyhotovený písomný záznam. 

3/ Kontrola plnenia opatrení z príkazu starostu mestskej časti z 22.06.2011, ktorý bol 
    vydaný na zníženie stavu pohľadávok za prenájom bazéna a bazénových dráh 
    v Mestskej krytej plavárni
	Dňa 30.09.2011 bola vykonaná miestnou kontrolórkou kontrola plnenia opatrení z vyššie uvedeného príkazu starostu mestskej časti, ktorý bol vydaný na zníženie stavu pohľadávok za prenájom bazéna a bazénových dráh v krytej plavárni, pričom bolo zistené následovné plnenie úloh: 
	Všetky vydané opatrenie boli v čase kontroly splnené, resp. sa priebežne plnia. 
	Ide o : 
- predloženie mesačných výkazov rozdielov príjmov medzi starým a novým cenníkom 
  vstupného v krytej plavárni za obdobie mesiacov jún, júl a august 2011, kde sú uvedené 
  údaje o celkovom počte návštevníkov, dosiahnutých tržbách podľa cenníka platného 
  do 01.06.2011 a cenníka účinného od 01.06.2011 a vyčíslenie rozdielov. Za kontrolované  
  obdobie došlo k zníženiu príjmov zo vstupného o - 3 279,62 €. 
  Z úrovne krytej plavárne sa aj naďalej vyhotovujú mesačné prehľady v uvedenej štruktúre 
  tržieb, 
- penalizačné faktúry za I. polrok 2011 jednotlivým dlžníkom boli vyhotovené 06.07.2011, 
- úhrada pohľadávok sa zabezpečuje v zmysle príkazu aj osobnými jednaniami s dlžníkmi, aj 
  za účasti zástupcov mestskej časti, napr. osobné jednania uskutočnené 20.09.2011 aj 
  za účasti miestnej kontrolórky, pohľadávky majú klesajúcu tendenciu /k 06.06.2011 stav 
  pohľadávok 30 293,06 €, k 31.08.2011 stav pohľadávok 11 812,93 €/, 

					-3-
- upozornenie dotknutých zamestnancov na dodržiavanie všeobecne záväzných právnych 
  predpisov a interných aktov riadenia v súvislosti s výkonom práce, 
- vyhotovenie písomnej informatívnej správy o plnení opatrení v určených termínoch 
  z úrovne vedenia MKP, organizačného referátu a miestnej kontrolórky. 
				
4/ Kontrola vyúčtovania príspevku na stravovanie dôchodcov za III. štvrťrok 2011
	Mimo plánu kontrolnej činnosti bola vykonaná miestnou kontrolórkou následná finančná kontrola vyúčtovania finančného príspevku na stravovanie dôchodcov za III. štvrťrok 2011 s mestom Košice.  Vyčíslený finančný príspevok je požadovaný ako účelový transfér. 
	Ide o príspevok, ktorý sa poskytuje dôchodcom podľa výšky priznaného dôchodku ako príspevok mesta Košice, výška príspevku bola schválená uznesením Mestského zastupiteľstva mesta Košice číslo 1026, bod 3, písmeno c/. 
	Kontrola bola vykonaná 04.10.2011 v hlavnej pokladni mestskej časti, kde je vedená prvotná dokumentácia o predaných stravných lístkoch dôchodcom z mestskej časti. 
	Kontrolovaným obdobím bolo obdobie III. štvrťroku 2011. 
	Kontrolované doklady: 
- evidencia predaja stravných lístkov konkrétnym dôchodcom za kontrolované obdobie, 
- dokumentácia o preukázanej výške priznaných dôchodkov - menovite, 
- čestné vyhlásenia dôchodcov o tom, že nemajú žiadny iný príjem ako priznaný dôchodok, 
- priznaný finančný príspevok na stravovanie konkrétnym stravníkom za hodnotené obdobie, 
- vyúčtovanie finančného príspevku - výkazy pre mesto Košice - za kontrolované obdobie. 
	Za kontrolované obdobie bolo predaných spolu 4 658 kusov stravných lístkov so zľavou, z toho 3 055 kusov s príspevkom 0,66 € a 1 603 kusov s príspevkom 0,83 €. 
	Požadovaný príspevok od mesta Košice - účelová dotácia na stravovanie dôchodcov - za kontrolované obdobie je 3 346,79 €, čo súhlasí s prvotnou účtovnou dokumentáciou o predaji stravných lístkov, bez rozdielov. Počet dôchodcov, ktorým bola poskytnutá zľava z ceny stravného lístka je 68. 
	Vyhotovený výkaz, ktorý bol predložený k refundácií mestu Košice, jednotlivé údaje súhlasia s prvotnou účtovnou dokumentáciou. 
	Vykonanou kontrolou bolo zistené dodržiavanie podmienok pre poskytovanie  príspevku na stravovanie dôchodcov s trvalým pobytom v mestskej časti Košice - Staré Mesto v zmysle VZN č. 1/2009 z 02.01.2010 a platného uznesenia mesta Košice číslo 1026, bod 3, písmeno c/, ako aj v súlade s podmienkami pre vykonávanie finančného vyúčtovania účelových prostriedkov s mestom Košice, poskytovaných na stravovanie dôchodcov. 
	Z kontroly bol vyhotovený písomný záznam. 

5/ Následná finančná kontrola stavu pohľadávok z prenájmu nebytových priestorov 
    v objekte Mestská krytá plaváreň a v administratívnej budove Hviezdoslavova č. 7, 
    Košice
	V súlade s plánom kontrolnej činnosti bola vykonaná 17.10.2011 a 18.10.2011 následná finančná kontrola, predmetom ktorej bolo overiť stav, vývoj a vymáhanie pohľadávok súvisiacich s prenájom nebytových priestorov v objekte Mestská krytá plaváreň a v administratívnej budove na Hviezdoslavovej č. 7, v Košiciach. 

					-4-
	Účelom kontroly bolo overiť nakladanie s pohľadávkami mestskej časti v kontrolovanej oblasti z hľadiska dodržiavania postupov pri ich evidovaní, uplatňovaní a vymáhaní v zmysle platných Zásad o hospodárení s majetkom mestskej časti a zákona číslo 431/2002 Z.z. o účtovníctve v platnom znení, ako aj nakladanie s pohľadávkami v zmysle zákona číslo 138/1991 Zb. o majetku obcí v znení neskorších predpisov. 
	Predmetom kontroly bol rozhodný stav pohľadávok vykazovaných k 30.06.2011 a k 
30.09.2011. 

	obdobie	počet		stav pohľadávok 	
			subjektov 				 
 	k 30.06.	15		14 373,36 €                         
 	k 30.09.	15		11 536,12 €

	V čase vykonania kontroly bolo zistené, že z vykazovaného stavu pohľadávok k 
30.06.2011 došlo k úhrade dlžnej sumy vo výške 5 891,63 €, zostatok pohľadávok je 
8 481,73 € spolu u 4 subjektov. Z uvedeného zostatku v 2 prípadoch došlo k dohode o splátkovom kalendári na sumu 6 800,19 € a v 2 prípadoch boli dlžníci vyzvaní písomne k úhrade dlžnej sumy. 
	K 30.09.2011 boli vykazované pohľadávky za prenájom nebytových priestorov spolu vo výške 11 536,12 € celkom u 15 nájomníkov, z toho do doby kontroly došlo k úhrade pohľadávok vo výške 2 831,59 €, zostatok pohľadávok v čase kontroly bol vykázaný na 
8 704,53 €. Z tohto zostatku sú v 2 prípadoch dohodnuté splátkové kalendáre na dlžnú čiastku sumu spolu  6 184,22 € k 30.09.2011,  v 1 prípade došlo k dohode o vzájomnom zápočte pohľadávok vo výške 631,64 €, v 1 prípade z titulu dlžnej sumy v čiastke 1 154,11 € bola daná nájomníkovi výpoveď z nájmu a v 5 prípadoch sa jedná o pohľadávky od 20 do 186 €, kde boli dlžníci z úrovne majetkového referátu vyzvaní k úhrade dlžnej sumy. 
	Vykonanou kontrolou nakladania s pohľadávkami za prenájom nebytových priestorov prenajímaných z úrovne mestskej časti neboli zistené vážnejšie nedostatky, s vykazovanými pohľadávkami sa pracuje, za nedodržanie termínov úhrad sú polročne vystavované penalizačné faktúry. 
	Efektívna správa pohľadávok je rovnako významná činnosť ako riadenie ktoréhokoľvek iného aktíva mestskej časti. Schopnosť získať maximum neuhradených čiastok pri prijateľných nákladoch na vymáhanie majú zásadný význam pre ich ziskovosť a rentabilitu. 
	Z kontroly bol vyhotovený záznam. 

6/ Opakovaná kontrola plnenia opatrení z príkazu starostu mestskej časti z 02.12.2010, 
    ktorý bol vydaný na odstránenie nedostatkov zistených pri následnej finančnej 
    kontrole v rozpočtovej organizácií Materská škola Park Angelinum č. 7, Košice
	Dňa 02.11.2011 bola vykonaná opakovaná kontrola plnenia opatrení z vyššie vydaného príkazu starostu mestskej časti, pri ktorej bolo predmetom kontroly splnenie konkrétnej úlohy - doplniť zriaďovaciu listinu rozpočtovej organizácie o požadované údaje v zmysle zákona číslo 245/2008 Z.z., ako aj o ďalšie údaje v zmysle § 22 ods. 2 zákona číslo 596/2003 Z.z. v aktuálnom znení a vydať ju v úplnom znení po schválení v miestnom zastupiteľstve. 

					-5-
	Zriaďovacia listina materskej školy bola schválená v zmysle návrhov v úplnom znení  miestnym zastupiteľstvom mestskej časti dňa 22.09.2011, o čom bolo prijaté uznesenie číslo 68. 
	Záverečná správa o plnení prijatých opatrení bola vyhotovená organizačným referátom a odovzdaná v určenom termíne miestnej kontrolórke a štatutárovi MČ. 
	Ostatné úlohy z vydaného príkazu starostu mestskej časti boli splnené a vyhodnotené pri predchádzajúcej kontrole - dňa 30.03.2011, o čom bola vyhotovená samostatná informatívna správa. 
	Všetky úlohy z vydaného príkazu starostu sú toho času splnené a kontrola je ukončená. 
7/ Následná finančná kontrola poskytovania jednorázových dávok v hmotnej núdzi 
    z rozpočtu mestskej časti Košice - Staré Mesto v roku 2011
	V súlade s plánom kontrolnej činnosti miestnej kontrolórky bola vykonaná v dňoch 
od 14.11.2011 do 24.11.2011 následná finančná kontrola poskytovania jednorázových dávok v hmotnej núdzi občanom mestskej časti. 
	Kontrolované obdobie: 
- od 01.01.2011 do 30.09.2011. 
	Kontrola bola vykonaná v zmysle zákona číslo 502/2001 Z.z. o finančnej kontrole a vnútornom audite v znení neskorších predpisov. 
	Účelom kontroly bolo overiť poskytovanie jednorázových dávok v hmotnej núdzi v rámci výkonu samosprávnej pôsobnosti mestskej časti podľa § 24 písmeno a/ v náväznosti na § 15 ods. 1,2 zákona číslo 599/2003 Z.z. o pomoci v hmotnej núdzi a o zmene a doplnení 
niektorých zákonov v znení neskorších predpisov.
	Cieľom kontroly bolo overiť dodržiavanie všeobecne záväzných právnych predpisov a interných noriem, ktoré umožňujú samospráve poskytovať jednorázové dávky v hmotnej núdzi občanom v  hmotnej núdzi. Kontrola bola zameraná na zdokumentovanie hmotnej núdze žiadateľov, kontrolu dodržiavania účelu použitia poskytnutých dávok v súlade s vydanými rozhodnutiami mestskej časti, spôsobu zdokumentovania použitia poskytnutých dávok v hmotnej núdzi a dodržiavanie platných Zásad o poskytovaní jednorázových dávok v hmotnej núdzi účinných  od 01.05.2008 v mestskej časti.
	Kontrolované doklady: 
- spisová dokumentácia o poskytnutých jednorázových dávkach v hmotnej núdzi - evidenčné 
  číslo spisov 101 - 150, 
- plnenie rozpočtu mestskej časti v programe 9 - sociálne služby, v pol. 10.7.0.1 - jednorázové 
  sociálne dávky - stav k 30.09.2011. 
	Mestská časť má vydané vlastné zásady poskytovania jednorázových dávok v hmotnej núdzi pre občanov, s trvalým pobytom v mestskej časti, ktoré sú účinné od 01.05.2008 a vychádzajú z právneho rámca zákona číslo 599/2003 Z.z. o pomoci v hmotnej núdzi a o zmene a doplnení niektorých zákonov v platnom znení. 
	Kontrolou preverovanej spisovej dokumentácie bolo zistené, že: 
- vo všetkých preverovaných prípadoch začala konanie mestská časť na základe písomnej 
  žiadosti občana , ktorý má trvalý pobyt v mestskej časti, 
- žiadosti obsahovali náležitosti v zmysle § 25 ods. 3 zákona o pomoci v hmotnej núdzi, 
  vrátane jeho bytových a majetkových pomerov, údaje o spoluposudzovaných osobách 

					-6-
žijúcich so žiadateľom v spoločnej domácnosti, 
- v prílohe žiadosti boli doložené právoplatné rozhodnutia ÚPSVaR Košice I o posúdení 
  hmotnej núdze žiadateľa, rozhodnutie o poberaných dávkach v hmotnej núdzi, čestné    
  vyhlásenia o pravdivosti údajov obsiahnutých v žiadosti a pokladničné doklady o preukázaní 
  účelu použitia finančných prostriedkov, 
- o podaných žiadostiach rozhodla mestská časť bezodkladne, resp. v lehote do 30 dní v  
  súlade s ustanovením § 49 ods. 1, 2 správneho poriadku, 
- vydané rozhodnutia spĺňali zákonné náležitosti po obsahovej a formálnej stránke v zmysle §  
  47 správneho poriadku, 
- každý žiadateľ si prevzal osobne rozhodnutie mestskej časti o priznaní tejto dávky, 
- v zápisnici sa vzdal práva podať voči vydanému rozhodnutiu opravný prostriedok, čím 
  sa rozhodnutie stalo vykonateľným. 
	Kontrolou bolo zistené, že v niektorých prípadoch na vyznačenie právoplatnosti rozhodnutí sa požíval nesprávne odtlačok pečiatky so štátnym znakom, čo je v rozpore so 
				
zákonom NR SR č. 63/1993 Z.z. o štátnych symboloch SR a ich používaní v znení neskorších predpisov.  V súčasnosti je tento nedostatok už odstránený, keďže sa používa nová pečiatka bez štátneho znaku a nie je potrebné v tejto záležitosti prijať opatrenia. 
	Za kontrolované obdobie bolo doručených mestskej časti celkom 154 žiadostí o poskytnutie jednorázových dávok v hmotnej núdzi, z toho v 2 prípadoch išlo o duplicitné podanie. Z doručených žiadosti k 30.09.2011 došlo k vyplateniu dávky v 146 prípadoch spolu vo výške 8 468 €, v 6 prípadoch boli dávky rozhodnuté a vyplatené v nasledujúcom mesiaci. 
	Ročný rozpočet na  tento účel bol 11 000 €, k 30.09.2011 došlo k čerpaniu čiastky 
8 468 €, čo je 76,98% plnenie. Ide o čerpanie rozpočtu primerané k časovému obdobiu. 
	Náväzne na kontrolné zistenia, z kontroly je vyhotovený písomný záznam. 

	Záverom k veci uvádzam, že vzhľadom k tomu, že v platných zásad pre poskytovanie jednorázových dávok v hmotnej núdzi, vo vzťahu k predloženému vyúčtovaniu, nie je riešené, aké "staré" môžu byť bločky z registračných pokladní, ktorými sa preukazuje účel použitia jednorázovej dávky, odporúčam novelizovať tieto zásady s určením lehoty vydania pokladničných dokladov preukazujúcich uskutočnený výdavok, ako aj určiť termín, dokedy je možné v danom kalendárnom roku prijímať žiadosti o poskytnutie jednorázovej dávky, aby tieto boli zúčtované v príslušnom rozpočtovom roku. 

8/ Kontrola plnenia opatrení z príkazu starostu mestskej časti z 08.09.2011, ktorý bol 
    vydaný na odstránenie nedostatkov a príčin ich vzniku zistených pri následnej 
    finančnej kontrole príjmov, výdavkov a finančných operácií mestskej časti Košice 
    Staré Mesto za I. polrok 2011
	Dňa 21.11.2011 bola vykonaná miestnou kontrolórkou kontrola plnenia opatrení vydaných na odstránenie nedostatkov a príčin ich vzniku zistených pri následnej finančnej kontrole príjmov, výdavkov a finančných operácií v mestskej časti Košice Staré Mesto za I. polrok 2011, pričom bolo zistené následovné: 
	Úlohy sú splnené, resp. sa priebežne plnia: 
- škoda vo výške 33,19 € bola postúpená na prejednanie do škodovej komisie dňa 29.09.2011, 
- z úrovne štatutára mestskej časti bol vydaný príkazný list dňa 07.09.2011, ktorým upozornil  
 
					-7-
 všetkých zamestnancov mestskej časti na povinnosť vykonávať finančnú kontrolu v zmysle 
  § 6 a 9 zákona číslo 502/2001 Z.z. v platnom znení a platnej internej smernice mestskej  
  časti. Súčasne v ňom nariadil, akým spôsobom je potrebné vykonanie finančnej kontroly
  deklarovať a na akých dokladoch, resp. v akých štádiách prípravy budúcej finančnej 
  operácie, 
- aktualizácia internej smernice - postupy verejného obstarávateľa MÚ MČ KE SM pri 
   zadávaní zákaziek s nízkymi hodnotami na dodanie tovarov, služieb a stavebných prác
   bola vykonaná a vydaná dňa 28.10.2011, s ktorou sa oboznámili všetci zamestnanci MÚ, 
-  dňa 23.09.2011 boli  zriadené nové komisie a vymenovaní noví členovia do škodovej,  
   vyraďovacej, likvidačnej a stálej inventarizačnej komisie pre vykonávanie inventarizácií 
   finančnej hotovosti a cenín v pokladni mestskej časti, 
-  interným príkazom číslo 18/2011 dňa 23.09.2011 boli upozornené vedúce školských 
   jedálni pri MŠ Tatranská 23, Park Angelinum, Jarná, Zádielska a Rumanova na povinnosť 
   vykonávať predbežnú finančnú kontrolu v zmysle zákona číslo 502/2001 Z.z. aj pri vyšlých  
   faktúrach a ich podkladoch, čo je potrebné zdokumentovať na príslušnom účtovnom  
   doklade,  
- interným príkazom číslo 19/2011 z 23.09.2011 boli upozornené konkrétne zamestnankyne  
  mestskej časti na dodržiavanie lehôt vyúčtovania preddavkov na drobný nákup, resp. na  
  dodržiavanie platného pokladničného predpisu, 
- dodatkom číslo 2 k platnému pokladničnému predpisu mestskej časti bol aktualizovaný  
  zoznam poverených zamestnancov, ktorí majú dispozičné oprávnenia k odsúhlasovaniu  
  výdajov v hotovosti, účinnosť dodatku č. 2 je od 01.10.2011. 
	K predĺženiu termínu plnenia úloh došlo v dvoch prípadoch a to: 
- vypracovať aktualizáciu internej smernice - smernica na zabezpečenie výkonu finančnej 
  kontroly v mestskej časti, vrátane jej dodatkov - termín plnenia je do 10.12.2011, 
- zmeniť odpisové lehoty hmotného a nehmotného majetku v odpisovom pláne mestskej časti, 
  aktualizáciu vykonať na základe odporúčení auditora - termín plnenia je do 10.12.2011, 
  v obidvoch prípadoch účinnosť smerníc bude od 01.01.2012, t.j. v novom účtovnom období. 
	Vzhľadom ku kontrolným zisteniam, opakovaná kontrola plnenia úloh, u ktorých došlo k predĺženiu lehoty splnenia, bude vykonaná miestnou kontrolórkou v termíne do 
22.12.2011, o čom bude vyhotovená samostatná informatívna správa. 

V Košiciach, 06.12.2011				Ing. Jana Krásniková 
							miestny kontrolór MČ